Тақырыбы: Ә.Бөкейханов – Алаш партиясының көшбасшысы.

Мақсаты: Азаттықты аңсаған айбынды алаш азаматы - Әлихан Бөкейханов туралы түсініктерін кеңейту. Еліне қорған болған,халқына қалқан болған тарих
тұлғаларынан үлгі-өнеге алуға тәрбиелеу.

Көрнекіліктер: Алаш арысы туралы буклет, қабырға газеті,кітап көрмесі,портреттер.

Барысы: 1. Ұйымдастыру кезеңі

Әнұран /хор/

Мұғалімнің сөзі:

 Әлихан Бөкейханов қазақтарды руға да, жүзге де жіктемеді. Әлеуметтік мәртебесіне де , біліміне де бөле жармады.Қазақты біртұтас халық ретінде көргісі келді.Осы орайда ол ұсынған Алаш атауы ұлтты ұйымдастыруға мұрындық болатын тамаша идея болып шықты.Бұл идеяны Әлихан Бөкейханов Алаш қозғалысы пайда болғанға дейін – ақ әрдайым айтып жүрген еді.
Қиянат кетпес тоқтаусыз,
Әділет қалмас құптаусыз
Күндердің күні болғанда,
Алашым кетпес жоқтаусыз.

 ХХ ғасырдың басында бүтін ұлтты қайта түлеткен,аттан түскен Алаштың жаңа замандағы ұлт-азаттық,күресінің қобасшысына айналған әрі бүгінгі біз алшаңдай басып жүрген алып даланың төрт құбыласынбүтіндеп заңды еткен,қазақ ғылымы мен әдебиетінің , саяси мектебінің негізін қалаған азаматтардың алтын қазынаға айналған Әлихан Бөкейханов 5 наурыз күні дүние есігін ашқан күн.

 Қазақ халқының азаттығы үшін алдарына ұлы мақсат қойып, « Тірі болсам,қазаққа қызмет етпей қоймаймын!» деп серт еткен ұлт ардагерлерінің көш бастауында,қайнар көзінде Алаш жұрты екі дүниеде атын ұран ғып айтар,өнегесін өмірлік ұстанымға айналдырар Әлихан Нұрмұхамедұлы Бөкейханов тұр.

 Ұлы қайраткердің соңына ерген інілері, азаттықтың құрбаны болған Ж.Аймауытов оған арнау сөзінде: «Қараңғыда қан жылап,қаңғырған күнде басыңды қазақ жолына құрбан қылған ағамыз асқар беліміз! Өміріңде жүрген жолың біздей інілеріңізге жағып қойған шамшырақ» - дегенде, асыра айтып қателескен жоқ.Қошке кемеңгерұлы өзінің «Қазақ тарихынан» атты тарихи очеркінде былай деп жазды: «Үкіметтің қара қуғын жасаған күндерінде , айдауында да,абақтысына да шыдап, ел үшін басын құрбан қылған ат төбеліндей ғана азиат тобы болды,бұл топты баулыған
- Әлекең деп халқына қалтқысыз еткен қызметіне әділ бағасын берген.
Ешкімнің Әлиханға бар ма сөзі,
Демейді қандай қазақ оны оң көзі.
Семей тұрсын , жеті облыс- бар қазақтан
Талассыз жеке- дара тұр ғой өзі – деп Сұлтанмахмұт Торайғыров айтқандай,Әлихан әрқашан да қазақ жүрегінде жеке дара тұлға болып қала бермек.

 Армиянова Ақерке:
 Әлихан-қазақ тарихында демократиялы баламалы түрде сайланған Алаш Орда – Ұлт кеңесінің төрағасы,Әлихан Бөкейханов зиялысы. Әлихан өте намысшыл азамат болған.Бәлкім бұл атадан берілген туа бітті қасиет шығар.

 Мұғалімнің сөзі:

 Терең білім,ұлт тарихына құрмет,қазақ халқының азаттығы мен құқығы үшін күрес – «Алаш» қозғалысының жетекшісі Әлихан Бөкейхановтың кісілік келбетінің бір қыры ғана.

Ахметов Алмаз:

Бөкейханның ұрпағы,
Асылдың сынық бөлшегі.
Қазақтың алғаш көсемі,
Өзіңсің бабам Әлихан.
Қазақ деп соқты жүрегің,
Тасыды ұлт деп жүрегің.
Жігерің қазақ үшін қан кешіп,
Қапаста жалғыз түнедің.
Ұлтың үшін от кештің,
Жан кетті ел қалды.
Ақиқат үшін жан беру,
Сен үшін олар бұл заңды.
Мұңалмас шыңға ұқсасам,
Өзіңдей тұлға бабамды.
Шыңдардан аққан селдейсің,
Ел емес ешбір тұлғаңда.
Ұрпағың сенен үлгі алсын,
Рухың өлмес ол мәңгі.

Нұртасова Диана:

Сен қазақсың ұлы дала,
Күмбір-күмбір күрескерлік ғұмыры.
Тірескеннің дірілдеткен тізесін,
Тұлпрының тұяғының дүбірі.
Сен қазақсың алғызбайтын барыссың,
Ар-ожданның асқағысың намыссың.
Тағдырыңды танығысы келгендер,
Тасқа басқан тарихыңмен таныссын.
Сен қазақсың Отаншылсың тектісің
Бұл далаға мұрагерлік иелік.
Бабалардан ұлы аманат деп түсін.

 Мұғалімнің сөзі:

 Әлихан Бөкейханов тек саяси лидер, ұлт көшбасшысы ғана болған жоқ. Ол соңынан ерген халқының, нақтырақ айтсақ іні-бауырларының, қазақтың бар оқыған-тоқыған көзі-ашық, көкірегі ояуының үлгі тұтар ұстазы, алға жетелеуші ағасы, бағыт-бағдар беруші ақылшысы бола білді. Соңынан ерген қазақ зиялыларының Әлиханға деген ыстық ықыласы осыдан болса керек.

 Ә.Бөкейханов – өзінің ұстанған ісіне өмірінің соңына дейін шын берілген және сол жолдан ауытқымаған, қазақ мүддесіне бүкіл өмірін сарп еткен ұлы қайраткер, халық көшбасшысы. Кешегі жаугершілік заманда хан-батырларымыз айқас алаңында талай ерлік көрсеткен болса, Әлихан Бөкейхан сол ұлыларымыздың жалғасы,заңды мұрагері іспетті. Қолына қару алмаса да, жаңа заманда қазақ халқын жаңа сапаға көтеріп, азат ел ету үшін, ел қатарына қосу үшін мүлдем жаңа күрес құралдары керек екендігін ерте түсінген де Ә.Бөкейханов болды

Интин Әнуар:

 Соңғы тергеуде Алаш партиясы мен кеңестік билікке қарсы әрекеттеріне байланысты барлық жауапкершілікті өз мойнына алып,ақтық сөзінде «Кеңестік билікті сүйген емеспін,бірақмойындауға мәжбүрмін»-деп мәлімдеді.

 Мұғалімнің сөзі:

 Ұлты мен жұртына адал қызмет еткен Алаш арыс¬тары қазақты қайтсек қатарға қосамыз, азаттығын алып беріп, тұғырын баянды етеміз деп, небір бас кетер істерге барған. «Байтұрсынов, Дулатов, Бөкейханов, Бірі – күн, бірі – жұлдыз, бірі – айым. Кешегі қара күні осылар ғой, Халық үшін шам қылған жүрек майын» деп аққан жұлдыз, ақиық ақын С.Торайғыров тегін айтпаса керек.
Алғаш “Алаш автономиясын” құруда өз үлесін қосқан Ахмет Байтұрсынов, Міржақып Дулатұлы, Жүсіпбек Аймауытов, Шәкәрім Құдайбердіұлы, Мағжан Жұмабаевтардың қосқан еңбектері көп болды.

 Қабдуашева Ақжан:

 Ұлт көсемі, ұлы бабаң Әлихан
Бар әлемге қазақ даңқын асырған.
Пір тұтатын бүкіл Алаш баласы,
Көз жазбасын алдындағы асырдан.

 Мұғалімнің сөзі:

 Санаңа сәуле түсіріп, қалғып бара жатқан ойыңа от берген Алаштың ұлы - Әлихан Бөке»хановақа арналған тәрбие сағатымыз аяқталды.

« Т. Рысқұлов атындағы орта мектеп » КММ

**Әлихан Бөкейханов - Алаш партиясының көшбасшысы**

Тәрбие сағаты

11 « А » сынып

Сынып жетекшісі: Шортанова Ж.Р.

Тұғыл ауылы

2017 – 2018 оқу жылы